### | | | | --- | --- | | | | | --- | | **Byråd** 29. maj 2018 Sagsnr. 710-2018-11790 Dok.nr. 710-2018-132770 Sagsbehandler DPHNED | | 85.                 Forslag om økonomisk tilskud til pasning af egne børn - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Dagtilbudslovens §§ 86 - 91 |

**SAGENS INDHOLD**

På vegne af Venstre fremsatte byrådsmedlem Einer Mogensen
Alma Søndergaard (V) på byråds- mødet 20. marts 2018 forslag om, at Favrskov Kommune indfører
økonomisk tilskud til pasning af egne børn. I forlængelse heraf blev forslaget
oversendt til administrativ vurdering og efterfølgende behandling i Børne- og
Skoleudvalget, Økonomiudvalget og Byrådet.

Byrådet skal derfor i denne sag tage stilling til, om
muligheden for at passe eget barn med kommunalt tilskud fremadrettet skal være
en del af kommunens tilbud.

Ifølge Dagtilbudsloven kan Byrådet beslutte:

· At forældre med børn i alderen 24 uger og indtil skolestart kan
få mulighed for at vælge økonomisk tilskud til pasning af egne børn i stedet
for en plads i dagtilbud.

· At denne mulighed kun skal gælde en bestemt aldersgruppe.

· At forældre ikke kan få tilskud til pasning af eget barn, hvis
hensynet til barnet taler for, at barnet skal optages i dagtilbud med støtte.

· At tilpasse tilskudsperioden i forhold til de rammer, der er
fastsat i loven, hvor minimumsperioden er otte uger og maksimumsperioden er et
år. Byrådet kan således fastsætte en længere minimumsperiode og/eller en
kortere maksimumsperiode.

For at kunne modtage tilskuddet skal ansøgeren have tilstrækkelige danskkundskaber til, at der kan sikres
udvikling af barnets dansksproglige kompetencer, jf. lovens § 87.
Ordningen forudsætter som følge heraf, at der foretages en konkret visitation
til tilbuddet i hvert enkelt tilfælde. Derudover gælder en række andre krav,
som skal opfyldes, før forældre kan komme i betragtning til eventuelt tilskud
til pasning af eget barn. Se uddybende beskrivelse af reglerne for økonomisk
tilskud til pasning af egne børn i vedlagte bilag.

**VURDERING**

Indførelse af tilskuddet vil supplere den nuværende vifte af
pasningsordninger med tilskud. Tilskud til pasning af egne børn vil alt andet
lige øge fleksibiliteten for familierne i tilrettelæggelsen af pasning for
deres barn. Børn og Skole vurderer, at det er usikkert, hvor mange der vil
benytte sig af et eventuelt tilskud til pasning af eget barn.

Hvorvidt en indførelse af ordningen vil påvirke behovet for
pladser i de kommunale dagtilbud er usikkert, da det afhænger af, om de
familier, der vil benytte sig af ordningen, allerede gør brug af et af de
nuværende kommunale tilbud eller, om de har valgt at passe eget barn uden
tilskud.

Hvis tilskud til pasning af egne børn indføres, anbefaler
Børn og Skole, at ordningen evalueres efter to år.

Som beskrevet ovenfor kan Byrådet beslutte, at der kun gives
tilskud til forældre med børn i en bestemt aldersgruppe inden for det
aldersmæssige spænd, som loven angiver. Bredden på den aldersgruppe, der
vælges, kan have betydning for forældrenes mulighed for at modtage tilskud til
flere børn ad gangen (op til tre pr. husstand). Uanset valg af aldersgruppe anbefaler
Børn og Skole dog, at tilskuddet ikke omfatter de 5-årige af hensyn til
overgangen til førskole/skole.

Der forventes vedtaget en ny dagtilbudslov i maj 2018.
Lovgivningen forventes med enkelte undtagelser at træde i kraft 1. juli 2018. I
forhold til reglerne om tilskud til pasning af egne børn lægger lovforslaget op
til:

· Forældre skal kunne dele tilskudsperioden i to perioder i stedet for
kun én sammenhængende periode. Derudover skal forældrene også kunne dele
tilskudsperioden mellem sig.

· Herudover skal det være muligt at optjene ret til tilskud til
pasning af eget barn ved ophold i [adresse] og [adresse].

Når ændringer af dagtilbudsloven er vedtaget, tilpasses en
eventuel ordning om tilskud til pasning af egne børn til den nye lov.

**ØKONOMI**

Ifølge Dagtilbudslovens § 89 kan tilskud til pasning af egne
børn højest udgøre 85% af den billigste nettodriftsudgift i et dagtilbud til
samme aldersgruppe i kommunen. Tilskuddet kan således godt være lavere. Det er
Byrådet, der fastsætter tilskuddets størrelse. Tilskuddet skal fastsættes ens
pr. barn for alle børn inden for samme aldersgruppe (0-2 år og 3-6 år).

I nedenstående tabel 1 er økonomien vedrørende tilskud til
pasning af egne børn beregnet, hvis tilskuddet fastsættes til 85%. Som det ses
i tabellen, er det billigere for kommunen at have børn i pasning i eget hjem
end at have de 0-2-årige i pasning i den kommunale dagpleje/de 0-6-årige i kommunal
integreret institution (vuggestue eller børnehave).

Tabel 1: Årlige nettodriftsudgifter pr. plads i kr.
2018-priser til pasning af eget barn samt tilskud ved maksimal takst på 85%:

|  |  |  |  |
| --- | --- | --- | --- |
|  | Udgift til  kommunalt tilbud | Tilskud til foræl-dre (ved 85%) | Potentiel besparelse |
| 0-2 år dagpleje | 84.922 kr. | 72.183 kr. | 12.739 kr. |
| 0-2 år vuggestue | 105.811 kr. | 72.183 kr. | 33.628 kr. |
| 3-6 år børnehave | 58.784 kr. | 49.966 kr. | 8.818 kr. |

Hvis der er 25 1-2 årige, som i dag allerede er indskrevet i
et kommunalt dagtilbud, der vælger ordningen, vil det betyde en potentiel
besparelse på ca. 580.000 kr. (her er lagt til grund, at halvdelen kommer fra
dagplejen og halvdelen kommer fra vuggestuen).

Omvendt vil ordningen kunne medføre øgede kommunale
udgifter, hvis en del af de børn, der ikke gør brug af de kommunale dagtilbud,
i stedet benytter den nye ordning. Der er ca. 50 1-2-årige, som i dag ikke gør
brug af de kommunale dagtilbud. Hvis 25 af disse børn opfylder kriterierne for
at kunne modtage tilskud, vil det betyde en potentiel årlig merudgift på ca.
1,8 mio. kr.

Indførelse af ordningen forudsætter visitation og
efterfølgende tilsyn med den private pasningsordning. Børn og Skole vurderer,
at disse opgaver kan holdes inden for de nuværende økonomiske rammer.

Det forudsættes for indførelse af ordningen, at eventuelle
besparelser tilføres kassebeholdningen, og at eventuelle merudgifter
finansieres af kassebeholdningen.

**INDSTILLING**

Direktøren for Børn og Skole indstiller til Byrådet:

1. At der tages stilling til, om det skal være muligt at
modtage økonomisk tilskud til pasning af egne børn i [adresse] –
herunder fra hvilket tidspunkt ordningen skal gælde.

2. At der tages stilling til, hvilken
procentvis andel - op til 85 % - et eventuelt tilskud skal udgøre af billigste
nettodriftsudgift i et dagtilbud til samme aldersgruppe.

3. At der tages stilling til, om der kun
gives tilskud til forældre med børn i en bestemt aldersgruppe.

4. At der
tages stilling til perioden for tilskud inden for rammen af minimum otte uger
og maksimalt ét år.

5. At
forældre ikke kan få tilskud til pasning af eget barn, hvis hensynet til barnet
taler for, at barnet skal optages i et dagtilbud med støtte.

**BESLUTNING**

***Børne- og Skoleudvalget, 3. maj 2018:***

Fraværende:Ingen

Natasha Schou og Jens Koch stillede følgende forslag:

Det indstilles, at der etableres en ordning med økonomisk
tilskud til pasning af egne børn i [adresse] med start pr. 1. juni 2018.

Et flertal af udvalget bestående af Sandra Jeppesen, Richardt Jørgensen
Øster Signe Kjeldsen og Edith Jørgensen kunne ikke tiltræde dette forslag.

Et flertal af udvalget bestående af Sandra Jeppesen,
Matthias Lind og Edith Jørgensen indstiller, at der ikke etableres
en ordning med økonomisk tilskud til pasning af egne børn i [adresse].

Natasha Schou og Jens Koch kunne ikke tiltræde
indstillingen.

***Økonomiudvalget, 22. maj 2018:***

Fraværende:Ingen

Laurits Carlsen, Sonny Bach og Gertrud Kristensen indstiller,
at der etableres en ordning med økonomisk tilskud til pasning af egne børn i
Favrskov Kommune med start pr. 1. juni 2018. Der fremsættes supplerende forslag
på Byrådsmødet 29. maj 2018 med de nærmere betingelser for ordningen.

For forslaget stemte Laurits Carlsen, Sonny Bach, Inge Johnsen
Curt Bach og Michael Jacobsen. Imod stemte Kenn Østergaard, Nikolaj Iversen og
Sandra Jeppesen.

**Bilag**

|  |  |
| --- | --- |
| Beskrivelse af rammer for økonomisk tilskud til pasning af egne børn i alderen 24 uger til skolestart | 710-2018-83741 |